text: En dræbt ved solo-ulykke på motorvej
  28 maj 2015 kl. 16.18
  Opdateret: En person er dræbt og en anden kvæstet ved en solo-ulykke på motorvejen mellem Fredericia og Kolding. Vragrester gav anledning til flere sammenstød i det modsatte spor.
  Det var en bil, der kørte mod Kolding, som forulykkede. Der var ikke andre impliceret i ulykken, oplyser vagtchef Jørn Lindhardt til TV SYD.
  Bilen ramte af ukendte årsager autoværnet. Det var bilens fører, som blev dræbt. En passager blev kørt til Kolding sygehus med "ikke-livstruende" kvæstelser.
  - Men vragrester fra ulykkesbilen havnede i det østgående spor. Her skete flere uheld, men uden personskade.
  Motorvejen blev lukket i begge retninger.
  Klokken 18.15 blev trafikken mod Fyn lukket op igen. Ved 19-tiden blev det spor dog lukket kortvarigt for at bilinspektøren kunne lave undersøgelser.
  Sydøstjyllands Politi havde ved 18-tiden travlt med yderligere to færdselsuheld ? ved Horsens og ved Vejle.
  